**TECHNINĖ SPECIFIKACIJA**

1. **PIRKIMO OBJEKTAS**
   1. **„Žemųjų Panerių vandens ruošimo įrenginių statyba“** (toliau – Darbai)***.*** Darbai bus vykdomi pagal Pirkimo dokumentus, pagal Rangos sutartyje apibrėžiamas užduotis, pagal joje nustatytus terminus ir vadovaujantis Lietuvos Respublikos įstatymais, statybos techniniais reglamentais ir kitais teisės aktais.
2. **PIRKIMO OBJEKTO APIMTYS/CHARAKTERISTIKA**
   1. **Apimtys:** 
      1. Suprojektuoti ir pastatyti vandens ruošimo įrenginius 320 m3/h, 4000 m3/d (vandens ruošimo technologija uždaro tipo – slėginiai koštuvai);
      2. Rekonstruoti vandens gręžinius (11 vnt.);
      3. Suprojektuoti ir atlikti apie 1,3 km vandentiekio vamzdynų rekonstravimą nuo gręžinių iki švaraus vandens rezervuarų (įskaitant vamzdynus/armatūrą rezervuaro viduje), nuo švaraus vandens rezervuarų iki antrojo kėlimo siurblinės, nuo antrojo kėlimo siurblinės iki kamerų (pagal tinklų schemą Techninės specifikacijos priede Nr. 1);
      4. Optimizuoti, suprojektuoti ir rekonstruoti vandentiekio šulinius ir kameras su armatūra;
      5. Suprojektuoti ir rekonstruoti pastatą su antrojo kėlimo siurbline, transformatorine pastote, operatoriaus ir WC patalpomis;
      6. Atlikti švaraus vandens rezervuarų dalinį rekonstravimą;
      7. Suprojektuoti ir pastatyti paplavų rezervuarą;
      8. Suprojektuoti ir pakloti tinklus paplavų ir buitinių nuotekų nuvedimui į Žemųjų Panerių centralizuotus buitinių nuotekų tinklus;
      9. Suprojektuoti ir pakloti tinklus paviršinių nuotekų ir drenažo nuvedimui į Žemųjų Panerių centralizuotus paviršinių nuotekų tinklus;
      10. Suprojektuoti naują dezinfekavimo ūkį, įrengiant naują atskirą patalpą;
      11. Suprojektuoti ir pakeisti (įrengti) elektros tinklus į veikiančius gręžinius;
      12. Suprojektuoti ir įrengti valdymo/kontrolės kabelius į veikiančius gręžinius;
      13. Pakeisti gręžinių siurblių valdymo skydus pagal pakeistų siurblių galią;
      14. Suprojektuoti ir įrengti 6-0,4 kV elektros paskirstymo įrenginius, su jėgos ir valdymo kontrolės tinklais ir automatiniu rezervo įjungimu (ARĮ) ir duomenų perdavimu į SCADA;
      15. Suprojektuoti ir 0,4 kV technines elektros energijos apskaitas pagal veiklas;
      16. Suprojektuoti ir įrengti technologinės įrangos automatizuotą valdymą ir perdavimą į SCADA;
      17. Suprojektuoti ir sutvarkyti aptvėrimus (apie 1,2 km), aplinką, dangas;
      18. Suprojektuoti lauko apšvietimo ir vaizdo stebėjimo sistemas;
      19. Nugriauti dirbtuvių-sandėlio pastatą.
   2. **Charakteristika:** vandens ruošimo įrenginių pastato Žemųjų Panerių vandentiekio stoties teritorijoje su visų statybinių konstrukcijų, statinio bei vandens ruošimo koštuvų, pamatų, sienų, nešančių konstrukcijų skaičiavimais ir detalizavimu projektavimas ir statyba, II kėlimo siurblinės ir kitų pastatų rekonstravimas ir nenaudojamų statinių nugriovimas, vandentiekio bei nuotekų tinklų projektavimas ir statyba, elektros tiekimo/skirstymo įrenginių rekonstravimas ir statyba, elektros tinklų gręžinių maitinimui rekonstravimas, kontrolės valdymo kabelių iki gręžinių statyba.
3. **SUTARTINIŲ ĮSIPAREIGOJIMŲ VYKDYMO VIETA**
   1. Vandentiekio stotis Savanorių pr. 192, taip pat sklype Savanorių pr. 212, Vilniaus mieste, Žemuosiuose Paneriuose.
4. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Žemųjų Panerių vandenvietė yra veikianti ir aptarnaujanti Vilniaus miesto Vilkpėdės ir Žemųjų Panerių rajonus. Vanduo išgaunamas iš vandenvietėje esančių gręžinių yra prastos kokybės, neatitinka reikalavimų geriamos kokybės vandeniui, jis turi būti ruošiamas prieš tiekiant jį vartotojams. Šiuo metu vandens ruošimo įrenginiai esantys vandenvietės teritorijoje, yra prastos, avarinės būklės. Paruoštas vanduo neatitinka Lietuvos higienos normos HN 24:2017 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 „Dėl Lietuvos higienos normos HN 24:2017 „Geriamojo vandens saugos ir kokybės reikalavimai“ patvirtinimo“, reikalavimų. Siekiant užtikrinti nepertraukiamą tinkamos kokybės vandens tiekimą, būtina įrengti naujus vandens ruošimo įrenginius.
   2. **Pirkimo objekto aprašymas**

**Rangovas turės:**

* + 1. Gauti visus reikiamus privalomuosius dokumentus tinklų ir inžinerinių statinių projektavimui;
    2. Atlikti reikiamus topografinius, geologinius tyrinėjimus;
    3. Parengti projektinius pasiūlymus ir juos viešinti Lietuvos Respublikos statybos įstatymo ir Statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR1.04.04:2017 „Statinio projektavimas, projekto ekspertizė“ patvirtinimo“ nustatyta tvarka;
    4. Parengti techninį ir darbo projektus bei suderinti su UAB „Vilniaus vandenys“ (toliau – Užsakovas) (gauti rašytinį pritarimą) ir atsakingomis institucijomis;
    5. Gauti statybą leidžiantį dokumentą (pagal įgaliojimą);
    6. Atlikti statinio projekto vykdymo priežiūrą;
    7. Pastatyti naujus statinius pagal parengtą techninį ir darbo projektus;
    8. Išbandyti pastatytas (įrengtas) sistemas, tinklus;
    9. Dezinfekuoti pastatytus vandentiekio tinklus ir gauti teigiamus vandens tyrimų rezultatus (pažymą);
    10. Pateikti pagal reikalavimus pasiektus paruošto vandens kokybės rezultatus (pažymą);
    11. Pateikti eksploatavimo instrukcijas ir apmokyti Užsakovo personalą;
    12. Parengti išpildomuosius brėžinius ir kadastrinių matavimų bylas;
    13. Paruošti visus reikalingus dokumentus ir gauti statybos užbaigimo dokumentus (pagal įgaliojimą);
    14. Teikiant galutinį atliktų Darbų aktą Rangovas kartu turės pateikti užpildytą pastatyto materialaus turto suvestinę lentelę, kurioje galutinė bendra objekto kaina bus išskaidyta į atskirus objektus: tinklai, statiniai, įrengimai. Lentelės formą pateiks Užsakovas.

Darbai bus vykdomi visą parą veikiančiame objekte ir statybos darbų vykdymas neturi turėti neigiamos įtakos nepertraukiamai vandentiekio stoties veiklai, t. y. Rangovas turės užtikrinti nepertraukiamą vandens tiekimą vartotojams.

* 1. **Sutartinių įsipareigojimų vykdymo tvarka ir terminai**
     1. Rangovas Darbus pradeda nuo Rangos sutarties įsigaliojimo dienos. Rangos sutartis įsigalioja nuo sutarties įvykdymo užtikrinimo pateikimo momento ir galioja 18 mėnesių. Paskutinis mėnuo yra skirtas sąskaitos apmokėjimui, tačiau ne Darbų atlikimui. Darbai turi būti atlikti per 15 mėnesių nuo Rangos sutarties įsigaliojimo dienos, per likusius 2 mėnesius turi būti atliktos statybos užbaigimo procedūros.
     2. Darbų pabaigos terminas galės būti pratęstas, esant šioms sąlygoms:
* Užsakovas nevykdo ar netinkamai vykdo savo įsipareigojimus pagal Rangos sutartį ir Rangovas dėl to negali vykdyti Darbų;
* Valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti Darbus;
* Vykdant Darbus paaiškėja Rangos sutarties pasirašymo metu nenumatytos aplinkybės (trečiųjų asmenų (valstybinių ir savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su Rangos sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą ir Rangos sutartį turi būti vykdomi Darbai, delsimas ar nesutikimas Užsakovo nustatytomis sąlygomis derinti projektą);
* Rangovo Darbų atlikimo terminus lemia ypač nepalankios meteorologinės sąlygos (pvz.: ekstremalūs šalčiai, ilgalaikės liūtys, pūgos, uraganinis vėjas ir kt.). Ši sąlyga taikoma tik tuo atveju, jei Rangovas Darbus vykdė pagal Rangos sutartimi nustatytą Darbų atlikimo Grafiką su aiškiai nurodytais konkrečiais Darbų atlikimo terminais ir jei pateikė Užsakovui pažymą iš Lietuvos hidrometeorologijos tarnybos apie ypač nepalankias meteorologines sąlygas, kurios pažymoje nurodytame laikotarpyje galėjo turėti įtakos Darbų atlikimo terminui. Ši sąlyga netaikoma, jei Rangovas susiplanuoja atvirame ore vykdomus Darbus atlikti žiemos laikotarpiu (nuo gruodžio 1 d. iki balandžio 15 d.), kai yra rizika, kad esant minusinei lauko oro temperatūrai ar kitoms oro sąlygoms būdingoms žiemos laikotarpiui (sniegas, apledėjimas, grunto įšalas ir kita)  tam tikro pobūdžio Darbai (pvz.: mūro, betonavimo, grunto darbai, aplinkos tvarkymo, dangų atstatymo, tinklų tiesimo ir išbandymo, kiti darbai, kurių procese naudojamas vanduo, ir t. t.) nebus tinkamai ir/ar laiku atlikti. Rangovas, planuodamas Darbus žiemos laikotarpiu (nuo gruodžio 1 d. iki balandžio 15 d.), kurių tinkamam ir savalaikiam atlikimui gali turėti įtaką žiemos periodo meteorologinės sąlygos, prisiima pilną atsakomybę dėl šių Darbų tinkamo atlikimo atitinkamu metu.
  + 1. Statybos Darbams taikomas garantinis terminas pradedamas skaičiuoti pilnai atlikus Rangos sutartyje numatytus Darbus ir juos perdavus Užsakovui, kaip tai numatyta Rangos sutartyje.
  1. **Rangos sutarties vykdymo metu pateikiama dokumentacija**
     1. Rangovas privalės pateikti ir suderinti su Užsakovu Darbų atlikimo grafiką (per 14 k. d. nuo Rangos sutarties įsigaliojimo dienos, grafiko apačioje pagal Darbų pozicijas turi būti pateiktos ir planuojamų atlikti ir aktuoti Darbų vertės. Jei Rangovas atliks Darbus anksčiau nei nurodyta Darbų atlikimo grafike, Aktas teikiamas grafike numatytai sumai ne anksčiau 2 mėn. nei nurodyta grafike), techninį bei darbo projektus, statybos darbų žurnalus, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, atliktų Darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui.

1. **PAPILDOMA INFORMACIJA**
   1. Darbų vykdymo metu Rangovas turi naudoti tik tas medžiagas, kurias nurodė (nurodytos) Techninės specifikacijos prieduose Nr. 3.1 ir Nr. 3.2. Šiuose prieduose nurodytos medžiagos turi atitikti Techninės specifikacijos prieduose atitinkamai Nr. 2.1 ir Nr. 2.2 nustatytus reikalavimus ir (arba) būti parinktos iš medžiagų sąrašo, nurodyto <http://www.vv.lt/lt/partneriams/>.
2. **PRIEDAI**

Priedas Nr. 1. Grafinė dalis.

Priedas Nr. 2.1. Mechanikos medžiagų, gaminių techninės specifikacijos ir jų atitikimas.

Priedas Nr. 2.2. Elektrotechnikos, automatizacijos techninės specifikacijos ir jų atitikimas.

Priedas Nr. 3.1. Konkrečiai siūlomos mechanikos medžiagos, gaminiai ir jų gamintojai.

Priedas Nr. 3.2. Konkrečiai siūlomos elektrotechnikos ir automatikos medžiagos, gaminiai ir jų gamintojai.

Priedas Nr. 4. Darbų kainų žiniaraštis.

Priedas Nr. 5. Rangos sutarties Nr. „Žemųjų Panerių vandens ruošimo įrenginių statyba“ projektavimo (techninė) užduotis.

Priedas Nr. 6. Užsakovo reikalavimai.

Priedas Nr. 7. Elektros tinklų ir įrenginių perkėlimo (rekonstravimo) sąlygos Nr. ISK19-64563.

Priedas Nr. 8. Inventorinės bylos.